
Jesam li se obavezan odazvati na ***[namaz](https://pitajucene.com/search/Namaz/questions/ "Pretraži pitanja o namazu")*** u onaj džemat u kojem se pretežno upražnjava ***[ogovaranje](https://pitajucene.com/search/ogovara/questions/ "Pretraži pitanja o ogovaranju")*** učenjaka? Ja sam ih savjetovao, ali to nije urodilo plodom.


* 
* 
* 
* 
* 
* 
* 

 
Moram li se odazvati na namaz sa onima koji ogovaraju učenjake?

Ako se radi o džematu (džamiji) u kojem se klanja pet propisanih namaza, obaveza ti je odazvati se na svaki poziv i klanjati skupni ***[namaz](https://pitajucene.com/search/Namaz/questions/ "Pretraži pitanja o namazu")***. A ako pod izrazom “džemat” misliš na skupinu ljudi okupljenih u određenu organizaciju ili ustanovu, tada se nije dopušteno nalaziti u njihovom društvu, osim s namjerom njihove osude i ukazivanja na grešku. ***[Ogovaranje](https://pitajucene.com/search/ogovara/questions/ "Pretraži pitanja o ogovaranju")*** muslimana veliki je grijeh, to čovjeka može odvesti u najdublje džehennemske provalije. Ogovaranje je još veći grijeh kada su predmet ogovaranja učenjaci, za koje je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao da su nasljednici Allahovih poslanika. (Sabirači sunena sa dobrim lancem prenosilaca.) Davno je rečeno: “Meso učenih je otrovno, i ko ga pomiriše, oboljet će, a ko ga pojede, umrijet će.”  

Imam Buharija zabilježio je u poznatoj zbirci *El-Edebul-mufred* da je Džabir, radijallahu anhu, pripovijedao: “Jednog dana sjedili smo s Poslanikom, ﷺ, i osjetili užasno neprijatan miris. Allahov Poslanik, ﷺ, upita: *’Znate li šta je ovo?’* ’Allah i Njegov Poslanik najbolje znaju’, odgovorili su ***[ashabi](https://pitajucene.com/search/ashab/questions/ "Pretraži pitanja o ashabima")***. *’To je smrad onih koji ogovaraju ljude’*, odgovori Poslanik, ﷺ.” (Šejh Albani ovo predanje smatra dobrim. Vidjeti: *Gajetul-meram*, str. 194.) Resulullah, ﷺ, govorio je: *“Čovjek će zbog jedne riječi kojoj ne pridaje posebnu pažnju padati u ***[Džehennem](https://pitajucene.com/search/D%C5%BEehennem/questions/ "Pretraži pitanja o džehennemu")*** sedamdeset godina.”* (Tirmizi, i smatra ga dobrim.)  

Ovakva je ***[kazna](https://pitajucene.com/search/kazna/questions/ "Pretraži pitanja o kaznama")*** za one koji ogovaraju muslimane, a u kaburu će zbog tog svog djela biti posebno kažnjavani, a to su zabilježili imam Ahmed i Taberani u *El-Evsatu* s dobrim lancem prenosilaca. Obaveza je čuvati jezik, posebno kada su u pitanju najbolji ljudi: učeni, pobožni, mudžahidi… Učenjaci su, bez sumnje, kičma muslimanskog ummeta, a zar vrijedi ummet koji želi slomiti svoju kičmu!  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


